Diari Oficial de la Generalitat Valenciana


Sumari del DOGV 4429, del 30-01-2003 (2003/910)

ORDE de 21 de gener de 2003, de la Conselleria de Justícia i Administracions Públiques, per la qual es publica la relació d'aspirants que han superat el curs d'adaptació del règim jurídic del personal laboral de l'administració del Govern Valencià, que ocupa llocs de naturalesa funcionarial, corresponents als grups C i D de titulació, i se'ls requerix perquè acrediten estar en possessió del títol exigit en el grup corresponent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4429

Data del DOGV
:   30-01-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/910


Organisme emissor
:   Conselleria de Justícia i Administracions Públiques

Tipus de document
:   Ordre

ORDE de 21 de gener de 2003, de la Conselleria de Justícia i Administracions Públiques, per la qual es publica la relació d'aspirants que han superat el curs d'adaptació del règim jurídic del personal laboral de l'administració del Govern Valencià, que ocupa llocs de naturalesa funcionarial, corresponents als grups C i D de titulació, i se'ls requerix perquè acrediten estar en possessió del títol exigit en el grup corresponent. [2003/910]
  
Finalitzats els cursos d'adaptació del règim jurídic del personal laboral de l'administració del Govern Valencià, que ocupa llocs de naturalesa funcionarial, corresponents als grups C i D de titulació, convocats per Orde de la Conselleria de Justícia i Administracions Públiques, de 20 de desembre de 2001 (DOGV núm. 4.166, d'11 de gener de 2002) i realitzats conforme al que disposen les resolucions de la Direcció General de Funció Pública de 27 de juny de 2002 (DOGV núm. 4284, de 3 de juliol de 2002), de 30 de setembre de 2002 (DOGV núm. 4351, de 7 d'octubre de 2002) i de 11 de novembre de 2002 (DOGV núm. 4380, de 18 de novembre de 2002).
  
I en compliment del que disposa la base 5.2 I 6 de l'Orde esmentada.
  
ORDENE
  
Primer
  
Publicar, a proposta de la Comissió Qualificadora, la llista d'aspirants que han superat el curs d'adaptació del règim jurídic del personal laboral de l'administració del Govern Valencià, que ocupa llocs de naturalesa funcionarial, corresponents al grup C i D de titulació, i que es relacionen en l'annex I i II respectivament de la present Orde.
  
Segon
  
En el termini de 10 dies hàbils, comptadors des de l'endemà de la publicació de la present Orde en el Diari Oficial de la Generalitat Valenciana, les persones aspirants proposades hauran de presentar al Registre General de la Conselleria de Justícia i Administracions Públiques, carrer Miquelet, núm. 5, 46561 València, als servicis territorials de la citada Conselleria a Alacant, Castelló i València o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la fotocòpia compulsada de la titulació requerida per al respectiu grup de titulació, llevat del que disposa la base 6.2 de l'Orde de la Conselleria de Justícia i Administracions Públiques, de 20 de desembre de 2001.
  
Quedaran exempts, de la presentació de la titulació requerida per al respectiu grup de titulació, els qui ja la tingueren acreditada i inscrita al Registre de Personal de la Direcció General de Funció Pública.
  
Tercer
  
El personal que dins del termini indicat, i tret de casos de força major, no presente la documentació acreditativa o se'n deduïsca que manca d'algun dels requisits exigits, no podrà ser nomenat funcionari de la Generalitat Valenciana.
  
Quart
  
Segons preveu la base 6.1 de l'esmentada Orde de 20 de desembre de 2001, els aspirants proposats, que acrediten estar en possessió de la titulació requerida en el respectiu grup de titulació, seran nomenats simultàniament funcionaris o funcionàries de carrera, prendran possessió en els llocs de treball que ocupen i romandran en idèntica situació a la que estaven gaudint, excepte expressa manifestació en contrari que haurà de formular-se en el termini previst en l'apartat segon de la present Orde. Transcorregut el termini anterior, i a la vista de la documentació aportada per les persones aspirants, la Direcció General de Funció Pública reconeixerà les situacions administratives que corresponguen, d'acord amb la Llei de la Funció Pública Valenciana.
  
Cinqué
  
Contra la present Orde, que és definitiva en via administrativa, podrà interposar-se recurs contenciós administratiu, en el termini de dos mesos, comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, conforme al que disposen els articles 10.1, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que puga interposar-se recurs potestatiu de reposició en els termes i les condicions establides en els articles 109, 110, 116, i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 21 de gener de 2003
  
El conseller de Justícia i Administracions Públiques,